Aldeanueva de Barbarroya

eta|dekstra|250ra|Situo de Aldeanueva de Barbarroya en la provinco Toledo kaj en Hispanio
Aldeanueva de Barbarroya [a. de barbarOja] estas municipo de Hispanio, en la Provinco de Toledo, regiono de Kastilio-Manĉo.

 Toponimio 
La termino "Barbarroya" povus deveni el la radiko de kelta lingvaro "barb", altaĵo, kaj el la latina "rubea", pro kio signifus ruĝa monteto. Alia teorio estas korupto el Valdearroyo (valo de la rojo) al Balbarroyo. Aldeanueva signifas "nova domaro".

 Loĝantoj 
La loĝanto nomiĝas Jareño. La censita populacio en 2011 estis de 654 loĝantoj kaj la denseco estas de 7,11 loĝ/km².

 Situo 
Aldeanueva de Barbarroya estas situanta en la okcidenta parto de Kastilio-Manĉo en la komarko aŭ distrikto La Jara en la sudokcidenta parto de la provinco de Toledo, je altitudo de 480 m; je 118 km el Toledo, provinca kaj regiona ĉefurbo. La areo de ties teritorio estas de 92 km². La geografiaj koordinatoj estas 39°45′44″ N 5°1′12″ Ok.

 Geografio 
La municipo troviĝas situanta je la maldekstra bordo de la rivero Taĵo, situanta en la komarko de La Jara kaj limas kun la municipaj teritorioj de Alcolea de Tajo, Calera y Chozas, Belvís de la Jara, La Nava de Ricomalillo, La Estrella kaj Navalmoralejo, ĉiuj de la provinco de Toledo.

 Ekonomio 
Agrikulturo kaj brutobredado tradicie. Ĉasado.

 Historio 
La loko fondiĝis kiel domaro nome Santiago de Zarzuela, pro proksimeco al la rojo Zarzuela, ĉirkaŭ antikva preĝejo samnoma. Pro sanproblemoj pro la rojo, ĉirkaŭ 1470 oni translokiĝis al la aktuala loko, kaj oni ŝanĝis la nomon al tiu de Aldeanueva de Zarzuela, kaj poste al tiu de Aldea de Valdearroyo aŭ Balbarroyo.

La dokumentoj administraj plej antikvaj konservataj datas el la jaro 1856.

Meze de la 20a jarcento la populacio atingis ĝis preskaŭ 3,000 loĝantojn, sed poste okazis elmigrado, senloĝigo kaj maljuniĝo de la populacio, kiu pli ol kvaroniĝis al malpli da 700.

 Notoj 

 Vidu ankaŭ 
 Municipoj de la provinco de Toledo

Kategorio:Kastilio-Manĉo
Kategorio:Municipoj de Toledo
Kategorio:Provinco Toledo